Kamu bisa jelasin ke aku soal Puerto Rico dalam bahasa melayu?

Puerto Rico, secara rasmi digelar Komanwel Puerto Rico (), ialah sebuah kepulauan yang terletak di Caribbean timur laut di antara Republik Dominican di sebelah timur dan Kepulauan Virgin di sebelah barat, hampir 1,280 batu (2,000 km) dari pinggir laut Florida (tanah besar Amerika Syarikat yang paling dekat). Kepulauan ini merangkumi pulau utama Puerto Rico (daratan yang paling kecil, tetapi yang ketiga terbesar dari segi jumlah penduduk Greater Antilles). Greater Antilles pula terdiri daripada Cuba, Hispanola, Jamaica, Puerto Rico dan sebilangan pulau yang lebih kecil, termasuk juga sebilangan kai, dengan yang paling besar merupakan Mona, Vieques, dan Culebra.

Penduduk-penduduk Puerto Rico kekadang merujuk kepada pulau mereka sebagai Borikén, atau kelainan Sepanyolnya, Borinquen, iaitu nama yang digunakan oleh masyarakat Taíno peribumi pulau tersebut. Boricua, istilah terkini, berasal daripada nama Taíno bagi pulau ini dan biasanya dipergunakan untuk memperkenalkan diri sebagai orang Puerto Rico. Status politik Puerto Rico ialah Komanwel Amerika Syarikat, sebuah wilayah teratur tak diperbadankan, dengan status politik   yang "memperuntukkan pemerintahan sendiri terhadap hal ehwal dan pentadbiran dalam negeri, tertakluk kepada bahagian-bahagian Perlembagaan dan undang-undang Amerika Syarikat. Rakyatnya adalah warganegara Amerika Syarikat. Puerto Rico mengamalkan bentuk kerajaan republik  dan tertakluk kepada bidang kuasa dan kedaulatan Amerika Syarikat.

Sifat perhubungan politik Puerto Rico dengan Amerika Syarikat kini merupakan tajuk perdebatan yang sedang berlangsung di Kongres Amerika Syarikat serta Pertubuhan Bangsa-Bangsa Bersatu. Menurut laporan Pasukan Petugas, Puerto Rico ialah wilayah teratur tak diperbadankan yang dimiliki oleh Amerika Syarikat, tertakluk kepada kuasa-kuasa perhimpunan pleno Kongres Amerika Syarikat dan dengan hak untuk mengasaskan sebuah perlembagaan untuk pentadbiran kerajaan dalam negeri serta perkara-perkara yang benar-benar bersifat tempatan.